Fabrizio Pignatelli/Mesaneuit ëd Natal, an Val Noss
Ritorno

Mesaneuit ëd Natal, an ValNoss 
La mëssa an San Donà a l’è finìa
a son finì ij cant dij nòst cantor…
La fiòca a cala fin-a sla sternìa 
për fé 'n Gesù Bambin, pien ëd candor…

Ij pin anluminà a fan bandiera 
a cole gent solinghe longh le strà…
Mach le masnà lagiù, fan festa vera
le crije 'n mes ai fiòch, son verità…

Ij vej a marcio pian tra ij patërlass
e sota le mantlin-e spësse spësse 
ij brass a ten-o strèit ij tramolass.
Ël frèid a possa fòrt le soe carësse… 

Ma quand che 'l ciòche as buto a arsoné
e pòrto col Bambin arlongh la Val…
Ij cheur dij vej l’han fijà da fosoné
e crijo fòrt l’anonsi: Bon Natal!

 Fabrizio Pignatelli
(tratto da: MONVISO, Settimanale indipendente del pinerolese, 2005) 
Leteratura piemontèisa
Poesìa
Fabrizio Pignatelli